**ELŐTERJESZTÉS**

**A KÉPVISELŐ-TESTÜLET**

**2021. szeptember 6-i rendes ülésére**

**Előterjesztés**

**Kültéri sporteszközök áthelyezése**

A napirendet tárgyaló ülés dátuma: 2021.09.06.

A napirendet tárgyaló ülés: Pénzügyi Bizottság, Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: ------**

**2. Jogszabályi hivatkozások**: --

**3.Költségkihatások és egyéb szükséges feltételeket, illetve megteremtésük javasolt forrásai:** 2021.évi költségvetési források

**4. Tényállás bemutatása:**

A Nemzeti Szabadidős – Egészség, Sportpark Program keretében a település egy kültéri sportpark létesítését nyert el. A sportpark helyszíne a Muskátli utcai park melletti önkormányzati tulajdonú 723/1 hrsz-ú közterületi ingatlan. Ezen a helyszínen jelenleg egy 7 sporteszközből álló kondipark található.

Tekintettel arra, hogy az új sportpark egy komplex létesítmény lesz, így az itt található eszközöknek egy új helyszínre történő áttelepítése lenne indokolt.

Tapasztalatok alapján az Alsóvölgy utcában található játszótér ( extrém sportpark ) területén található kültéri sporteszközök az erdős, fás környezetben kihasználatlanul állnak.

Az önkormányzat azt javasolja, hogy a két helyszínen jelenleg megtalálható 12 sporteszköz kerüljön áthelyezésre egy másik helyszínre.

Javasolt helyszín az Öreghegyi úton található önkormányzati tulajdonú 1449 hrsz-ú közterületi ingatlan.

Az áthelyezés költsége az előzetes egyeztetés alapján bruttó 2.100.000.- Ft.

Telki, 2021. augusztus 25.

Deltai Károly

polgármester

**Határozati javaslat**

**Telki község Önkormányzat**

**Képviselő-testülete**

**…/2021. (IX. ) Önkormányzati határozata**

**Kültéri sporteszközök áthelyezése**

Telki község Önkormányzat képviselő-testülete úgy határozott, hogy a Muskátli utcai sportpark terültén jelenleg található sporteszközöket, valamint az Alsóvölgy utcai játszótér területén található sporteszközöket új helyszínen a Telki 1449 hrsz-ú önkormányzati tulajdonú ingatlanon helyezi el.

Az eszközök áttelepítésének költségét 2.100.000.- Ft.-ot a képviselő-testület a 2021.évi költségvetés tartalékkeret terhére biztosítja.

**Felelős:** Polgármester

**Határidő:** azonnal